Над 25 млн. лв. дава държавата за поддържане на пътищата в региона за 5 години - Новини от Бургас
Историческа победа за Цанко Цанков – преплува Бургаския залив!
НАЧАЛО Строителство, имоти, дизайн Над 25 млн. лв. дава държавата за поддържане на пътищата в региона...
Над 25 млн. лв. дава държавата за поддържане на пътищата в региона за 5 години
Агенция „Пътна инфраструктура“ стартира обществените поръчки за избор на изпълнител за поддържане (превантивно, текущо, зимно и ремонтно – възстановителни работи при аварийни ситуации) на републиканските пътища за следващите 5 години. Както и досега обществените поръчки са по райони – Северозападен, Северен централен район, Североизточен, Югоизточен, Южен Централен и Югозападен район.
За Югоизточен район обществената поръчка е в 4 обособени позиции:
Обособена позиция № 1 – ОПУ Бургас, с прогнозна стойност 25 100 000 лв. без ДДС. Дължината на пътната мрежа е 1121,699 км;
Обособена позиция № 2 – ОПУ Сливен, с прогнозна стойност 14 000 000 лв. без ДДС. Дължината на пътната мрежа е 540,562 км;
Обособена позиция № 3 – ОПУ Стара Загора, с прогнозна стойност 20 700 000 лв. без ДДС. Дължината на пътната мрежа е 802,964 км;
Обособена позиция № 4 – ОПУ Ямбол, с прогнозна стойност 13 100 000 лв. без ДДС. Дължината на пътната мрежа е 596,272 км.
Общата прогнозна стойност на обществената поръчка е 72 900 000 лв. без ДДС.
Офертите на кандидатите за поддържане на републиканските пътища в Югозападен, Южен централен и Югоизточен район се подават до 17:30 ч. на 8 април 2019 г. За Североизточен, Северен централен и Северозападен район кандидатите могат да подават оферти до 17:30 ч. на 11 април 2019 г.
Предишна НовинаIPA подписа в Бургас сътрудничество с колегите си от Скопие
Следваща НовинаРеконструират площада в Камено с над 1 млн. лв. Ще правят открита сцена